Preşedintele Autorităţii Electorale Permanente, Toni Greblă, a anunțat că cel mai tânăr candidat are puţin peste 23 de ani, iar cel mai în vârstă are 100 de ani. Alți patru au peste 94 de ani.
Pe 9 iunie, se vor deschide 18.968 de secţii de votare în ţară şi un număr record în străinătate, 915 de secţii, faţă de aproximativ 450 câte au fost organizate la scrutinul din 2019.
„Avem înscrişi în registrul electoral 18.025.324 de alegători, din care 942.730 sunt cetăţeni români cu domiciliul în străinătate”, a anunţat Greblă.
La acest scrutin vor fi aleşi 3186 de primari ai localităţilor şi primarul general al Capitalei precum şi consilierii locali şi judeţeni.
„S-au înscris un număr total de 207.389 de candidaţi. 11.500 persoane candidează pentru Consiliile Judeţene, respective CGMB, iar pentru funcţiile de primari candidează un număr de 11.386 de persoane”, a spus Toni Greblă.
Șeful AEP a precizat că cel mai tânăr candidat pentru alegerile locale şi europarlamentare are puţin peste 23 de ani, iar cel mai în vârstă, seniorul candidaţilor, are 100 de ani.
Pentru alegerile la Parlamentul European s-au înscris 494 de candidaţi, dintre care 167 sunt femei.